KISS แต่งตั้ง UW พร้อมเปิดช่วงราคาขาย “ไอพีโอ” 8.50 – 9.00 บ.
KISS แต่งตั้ง UW พร้อมเปิดช่วงราคาขาย “ไอพีโอ” 8.50 – 9.00 บ.
8 ก.พ. 2564

นางวรวรรณ ไชยกำเนิด (ที่ 3 จากซ้าย) ประธานเจ้าหน้าที่บริหาร บริษัท โรจูคิส อินเตอร์เนชั่นแนล จำกัด (มหาชน) หรือ KISS ผู้พัฒนานวัตกรรมและสร้างสรรค์ผลิตภัณฑ์เพื่อความงามและสุขภาพ ภายใต้แบรนด์ Rojukiss, PhDerma, Best Korea, Wonder Herb และ Sis2Sis และนางสาววีณา เลิศนิมิตร (ที่ 3 จากขวา) ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ จำกัด (มหาชน) ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่าย ร่วมพิธีลงนามในสัญญาแต่งตั้ง บริษัทหลักทรัพย์ ไทยพาณิชย์ จำกัด  เป็นผู้จัดการการจัดจำหน่ายและรับประกันการจำหน่าย และแต่งตั้งผู้จัดจำหน่ายและรับประกันการจำหน่ายอีก 4 ราย
ได้แก่ บริษัทหลักทรัพย์ ดีบีเอส วิคเคอร์ส (ประเทศไทย) จำกัด บริษัทหลักทรัพย์ ทรีนีตี้ จำกัด บริษัทหลักทรัพย์ เคทีบีเอสที จำกัด (มหาชน) และบริษัทหลักทรัพย์ เอเซีย พลัส จำกัด โดย KISS จะเสนอขาย IPO จำนวนไม่เกิน 152,641,600 หุ้น พร้อมกำหนดช่วงราคาเสนอขายหุ้น IPO ที่ 8.50 – 9.00 บาทต่อหุ้น เตรียมเปิดจองซื้อในวันที่ 5 และ 8 – 9 กุมภาพันธ์ 2564 และคาดว่าจะเข้าจดทะเบียนและซื้อขายหลักทรัพย์ในตลาดหลักทรัพย์แห่งประเทศไทยในวันที่ 19 กุมภาพันธ์นี้